Artūrs Āboliņš
Artūrs Āboliņš (dzimis 1984. gada 14. augustā Rīgā) ir latviešu tāllēcējs, bet mēdz piedalīties sacensībās arī 100 metru sprintā. Viņa personīgais rekords tāllēkšanā ir 8,00 metri, bet 2006. gadā viņš laboja Latvijas rekordu tāllēkšanā telpās - tagad tas ir 8,11 metrus tāls. Tajā pašā gadā Āboliņš kļuva par Latvijas čempionu ar rezultātu 7,67 m. Viņš piedalījās arī 2006. gada Eiropas čempionātā, kurā nekvalificējoties finālam ar 7,77 metrus tālu lēcienu ierindojās 16. vietā (lai kvalificētos finālam - labāko divpadsmitniekam - viņam pietrūka 8 centimetru). 100 metru sprintā viņa labākais rezultāts ir 10,50 sekundes.